Woyii Aaron ne ne mma sɛ wɔnyɛ adwuma titiriw (13)
23 Bere a Dawid bɔɔ akwakoraa a ɔregye nna awu* no, ɔde ne ba Solomon sii Israel so hene.+2 Afei ɔboaboaa Israel mpanyimfo, asɔfo,+ ne Lewifo+ no nyinaa ano.3 Na wɔkan Lewifo a wɔadi mfe 30 rekɔ no;+ mmarima a wɔkan wɔn mmaako mmaako no dodow yɛ 38,000.4 Eyinom mu 24,000 na wɔhwɛɛ Yehowa fi adwuma no so, na wɔde 6,000 nso yɛɛ mpanyimfo ne atemmufo;+5 ná 4,000 yɛ apon ano ahwɛfo,+ na na 4,000 nso de nnwonto nneɛma yi Yehowa ayɛ+ sɛnea Dawid kae no; ɔkae sɛ: “Mayɛ sɛ wɔmfa nyi Onyankopɔn ayɛ.”6 Afei Dawid kyekyɛɛ wɔn mu akuwakuw+ sɛnea Lewi mma te: Gerson, Kohat, ne Merari.+7 Gersonfo no ni: Ladan ne Simei.8 Ladan mma ne otitiriw Yehiel, Setam ne Yoel;+ wɔyɛ baasa.9 Simei mma ne Selomot, Hasiel ne Haran; wɔyɛ baasa. Eyinom ne Ladan abusuafi mpanyimfo.10 Simei mma ne Yahat, Sina, Yeus, ne Beria. Baanan yi ne Simei mma.11 Yahat ne wɔn so panyin, Sisah na odi hɔ. Yeus ne Beria de, wɔanwo mma mmarima pii, enti wɔde wɔn boom yɛɛ wɔn abusuafi baako, na wɔmaa wɔn adwuma koro.12 Kohat mma ne Amram, Yisar,+ Hebron, ne Usiel;+ wɔyɛ baanan.13 Amram mma ne Aaron+ ne Mose.+ Nanso woyii Aaron+ sɛ ɔne ne mma na daa wɔbɛtew Kronkron Mu Kronkronbea no ho na wɔabɔ afɔre wɔ Yehowa anim, na wɔasom no de ne din ahyira nnipa daa.+14 Nokware Nyankopɔn nipa Mose de, wɔkan ne mma no kaa Lewi abusuakuw ho.15 Mose mma ne Gersom+ ne Elieser.+16 Sebuel+ na ɔyɛ Gersom mma no so panyin.17 Elieser asefo* no so panyin ne Rehabia;+ Elieser anwo mma mmarima foforo anka ne ho, nanso Rehabia woo mma mmarima bebree.18 Yisar+ mma no so panyin ne Selomit.+19 Hebron mma no so panyin ne Yeria, nea ɔto so abien ne Amaria, nea ɔto so abiɛsa ne Yahasiel, na nea ɔto so anan ne Yekameam.+20 Usiel+ mma no so panyin ne Mika, na nea ɔto so abien ne Yisiya.21 Merari mma ne Mahli ne Musi.+ Na Mahli mma ne Eleasar ne Kis.22 Nanso Eleasar wui a wanwo mma mmarima; mma mmea na ɔwoe. Enti wɔn papa nua Kis mma mmarima warewaree wɔn.23 Musi mma ne Mahli, Eder, ne Yeremot; wɔyɛ baasa.24 Eyinom ne Lewi asefo a wɔkan wɔn bobɔɔ wɔn din sɛnea wɔn agyanom abusuafi ne abusuafi mpanyimfo te. Wɔn a wɔadi mfe 20 rekɔ no, wɔma wɔyɛɛ Yehowa fi nnwuma.25 Ná Dawid aka sɛ: “Israel Nyankopɔn Yehowa ama ne man anya ahotɔ,+ na ɔbɛtena Yerusalem afebɔɔ.+26 Afei nso, ɛho renhia sɛ Lewifo no soa ɔsom ntamadan no ne emu nneɛma a wɔde som no bio.”+27 Dawid ahyɛde a etwa to a ɔde mae no nti, wɔkan Lewi asefo a wɔadi mfe 20 rekɔ no.28 Ná wɔn adwuma ne sɛ wɔbɛboa Aaron mma+ no na wɔasom wɔ Yehowa fi hɔ, ahwɛ adiwo+ ne adidibea no so, adwira ade kronkron biara ho, na wɔayɛ adwuma biara a ɛho hia wɔ nokware Nyankopɔn no fi hɔ.29 Wɔboa ma wɔyɛɛ paanoo a wɔde taataa so no,*+ esiam muhumuhu a wɔde bɔ aduan afɔre, paanoo ntraantraa a mmɔkaw* nnim,+ keeki a wɔtõ wɔ apampaa so, ne esiam a wɔafɔtɔw;+ nneɛma a wɔde susuw ade nyinaa, wɔn na na wɔhwɛ so.30 Ná wobegyina hɔ anɔpa biara+ ada Yehowa ase ayi no ayɛ, na anwummere nso wɔayɛ saa ara.+31 Sɛ edu bere a wɔbɔ afɔre ma Yehowa no a, daa na wɔboa ma wɔbɔ ɔhyew afɔre wɔ Yehowa anim Homeda biara,+ ɔsram foforo biara,+ ne afahyɛ bere+ mu, mpɛn dodow a mmara no kyerɛ sɛ wɔnyɛ no.32 Afei nso, na wɔyɛ ahyiae ntamadan ne kronkronbea hɔ adwuma, na na wɔboa wɔn nuanom Aaron mma a wɔyɛ Yehowa fi som adwuma no.
twi_Latn twi_Latn